CELEX: 32010D0466
Language: et
Date: 2010-08-24 00:00:00
Title: 2010/466/EL: Komisjoni otsus, 24. august 2010 , millega tunnistatakse põhimõtteliselt täielikuks toimik, mis on esitatud üksikasjalikuks läbivaatamiseks ja pentiopüraadi kandmiseks nõukogu direktiivi 91/414/EMÜ I lisasse (teatavaks tehtud numbri K(2010) 5556 all)  EMPs kohaldatav tekst

26.8.2010   
            
            
               ET
            
            
               Euroopa Liidu Teataja
            
            
               L 224/6
            
         KOMISJONI OTSUS,
   24. august 2010,
   millega tunnistatakse põhimõtteliselt täielikuks toimik, mis on esitatud üksikasjalikuks läbivaatamiseks ja pentiopüraadi kandmiseks nõukogu direktiivi 91/414/EMÜ I lisasse
   (teatavaks tehtud numbri K(2010) 5556 all)
   (EMPs kohaldatav tekst)
   (2010/466/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 3,
   ning arvestades järgmist:
   
               (1)
            
            
               Direktiiviga 91/414/EMÜ on ette nähtud Euroopa Liidus taimekaitsevahendites kasutamiseks lubatud toimeainete loetelu täiendamine.
            
         
               (2)
            
            
               LKC Ltd. esitas 10. detsembril 2009 Ühendkuningriigi ametiasutustele toimiku toimeaine pentiopüraadi kohta koos taotlusega kanda kõnealune toimeaine direktiivi 91/414/EMÜ I lisasse.
            
         
               (3)
            
            
               Ühendkuningriigi ametiasutused teatasid komisjonile, et esialgse läbivaatuse põhjal tundub, et asjaomase toimeaine kohta esitatud toimik vastab direktiivi 91/414/EMÜ II lisas esitatud andme- ja teabealastele nõuetele. Niisamuti tundub, et toimikus on ühe asjaomast toimeainet sisaldava taimekaitsevahendi kohta esitatud direktiivi 91/414/EMÜ III lisas ettenähtud andmed ja teave. Seejärel edastas taotleja vastavalt direktiivi 91/414/EMÜ artikli 6 lõikele 2 toimiku komisjonile ja teistele liikmesriikidele ning toiduahela ja loomatervishoiu alalisele komiteele.
            
         
               (4)
            
            
               Käesoleva otsusega tuleks Euroopa Liidu tasandil ametlikult kinnitada, et kõnealuses toimikus esitatud andmed ja teave vastavad põhimõtteliselt direktiivi 91/414/EMÜ II lisas sätestatud nõuetele ning vähemalt ühe asjakohast toimeainet sisaldava taimekaitsevahendi puhul direktiivi 91/414/EMÜ III lisas sätestatud nõuetele.
            
         
               (5)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Käesoleva otsuse lisas nimetatud toimeaine kohta esitatud toimik, mis on komisjonile ja liikmesriikidele esitatud kõnealuse aine kandmiseks direktiivi 91/414/EMÜ I lisasse, vastab põhimõtteliselt direktiivi 91/414/EMÜ II lisas sätestatud andme- ja teabealastele nõuetele.
   Samuti on toimikus ühe asjaomast toimeainet sisaldava taimekaitsevahendi kohta esitatud direktiivi 91/414/EMÜ III lisas ettenähtud ja kavandatud kasutusviisile vastavad andmed ja teave.
   Artikkel 2
   Referentliikmesriik jätkab artiklis 1 osutatud toimiku üksikasjalikku läbivaatamist ning esitab läbivaatamise tulemused koos soovitustega artiklis 1 osutatud toimeaine direktiivi 91/414/EMÜ I lisasse kandmise või kandmata jätmise ja sellega seotud tingimuste kohta komisjonile niipea kui võimalik ja hiljemalt 31. augustil 2011.
   Artikkel 3
   Käesolev otsus on adresseeritud liikmesriikidele.
   
      Brüssel, 24. august 2010
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 230, 19.8.1991, lk 1.
   
      LISA
      
         KÄESOLEVAS OTSUSES KÄSITLETUD TOIMEAINE
      
      
                  Üldnimetus, CIPACi identifitseerimisnumber
               
               
                  Taotleja
               
               
                  Taotluse esitamise kuupäev
               
               
                  Referentliikmesriik
               
            
                  Pentiopüraad
                  CIPACi nr: 824
               
               
                  LKC Ltd
               
               
                  10.12.2009
               
               
                  Ühendkuningriik